Hlina, Alojz, poslanec NR SR (2012-09-27):
Vážená pani predsedajúca, vážení kolegovia, vážený pán minister, pravdou je, a skutočne, pravdou je u mňa, že nezávidím tu ministrovi, koniec koncov, som oprostený dvoch základných pocitov bežného Slováka, to znamená závisť a nenávisť, čiže aj kvôli tomu nezávidím, lebo zas mu nezávidím v tej situácii, v ktorej je, že je ministrom financií v krajine, kde od vkusu Číňanov stojí hospodársky rast a ekonomika. Som zisťoval taký problém, že niektoré veci nerozumie, nie všetci pochopia, tak pretože keď sa Číňanom prestane páčiť Porsche Cayenne, tak sme vystavení obrovskému poklesu hospodárskeho rastu, a zároveň sme aj krajinou, kde si vláda urobila ochrannú známku z rómskeho problému, čiže aj preto je dosť ťažké byť ministrom v tejto krajine, znova dovysvetlím, že naozaj, niekedy mám pocit, že z rómskeho problému má vláda tendenciu urobiť Coca-Colu, a keby sa niekto chcel pridať a trošku pomôcť, tak musí zaplatiť licenčný poplatok na ministerstvo vnútra. Čiže v tejto krajine je naozaj ťažké byť ministrom financií, to uznávam, už poviem ja len také, že ja nie som Nostradamom, som priemerným analytikom a ešte som aj niečo prežil v Číne. A mám pocit, že by bolo zahodno ľuďom povedať pravdu, ono to, čo sme tu aj počuli, to zhoršenie makroekonomickej prognózy, jednoduchými slovami sa dá povedať, bude horšie, tieto ekonomické eufemizmy ja mám celkom rád, lebo že keď poviete, že nemám peniaze, som podkapitalizovaný, ono sa to tak zvykne, tie veci, čarovne nazývať, ľuďom treba povedať pravdu zjednodušene, že najlepší dôchodok, čo sa tu hovorilo o dôchodkovej reforme, najlepší dôchodok je dobre vychované dieťa, je a bude a lepšie sú kvalitné montérky ako nekvalitný diplom. Čo znova sme tu častokrát svedkom, že študujeme už pomaly v každej druhej dedine, ľudí popletieme, dáme im do rúk takúto pomaly bezcennú A4, a to chlapča, alebo to dievča si myslí, že tisíc eur nástup, auto a telefón k tomu, a keď to nepríde, tak sa cíti urazený na celý svet, aký je nespravodlivý, a nikto nechápe tú genialitu toho, že on vyštudoval vysokú školu niekde na dedine. Svet naštartoval, znova sa vrátim, ja mám predsa len taký určitý vzťah k tej Číne, ale tam sa dá veľa vecí namodelovať na tej Číne, že svet naštartoval Čínu, že nevie nastaviť, a tak keby sme hľadali už teraz v tom zlom niečo dobré, tak taký príklad vám len poviem, že to je, pekne ho používa, neviem, či som ho už nehovoril, ak som, tak sa ospravedlňujem, že čínština má na problém a otázku ten istý výraz, čo je veľmi zaujímavé, ostatné jazyky majú dva rozdielne výrazy. Čiže problém je rozdielne ako otázka, Číňania majú rovnaké, čiže pre nich je problém otázka a na otázku hľadajú odpoveď. V jednoduchosti sa dá povedať, v Číne nie je nič problém. A naozaj, aj jedno z najpoužívanejších slovíčok, ktoré tam je, nie je problém. Mel ven ty. A to je presne to, čo nás zničí, zničí Európu, keď sa tomu nepostavíme, že tá ich schopnosť, improvizácia a toho, že sa s problémami boria, zatiaľ čo naopak, Európa ide presne opačným smerom, lebo keby sme znova robili nejaké komparácie, že v čom sú najpoužívanejšie slovíčka, tak v slovenčine by to kľudne mohol byť problém, samostatná kategória, kľudne by to mohlo byť slovíčko štát a dokonca sa nám už teraz veľmi často objavuje úloha štátu. Európanom sa vštepil gén takého socializmu, takého európskeho socializmu, a keď sa ho nezbaví, tak bude skanzenom, po ktorom sa títo Číňania budú voziť, ale iba po vybraných štvrtiach, lebo v tých iných štvrtiach bude taký nepokoj, že sa tam budú báť ísť. Jedna vec je socializmus, očakávania od štátu a druhá vec je absolútne, aj zvrátené použitie finančných prostriedkov, čo znova tu vieme aj demonštrovať, ja to len v krátkosti poviem, investície typu štadión, alebo jeden kilometer diaľnic, ale aj taká investícia, súkromná investícia a la Turkmenistan, najväčšie Audi centrum v Európe. Nuž, viete, to je presne a la Turkmenistan, alebo taký ruský spôsob investovania, že najväčšie a neviemčo, dokazovanie si síl, a neviem, načo Slovensko potrebuje najväčšie Audi centrum v Európe. To je presne to, že kam sme uleteli, a je načase ľuďom povedať pravdu, že dve autá v rodine nie sú demokratickou výsadou a štát im to má pomôcť zabezpečiť. Mladým ľuďom treba povedať, že práca a častokrát aj montérky sú pre život dôležitejšie ako X Factor a chatovanie na nete. Ľuďom treba aj povedať to, že ľudia ako Kollár, a teraz nemyslím pána Kollára zo SaS, ale iného pána Kollára, ktorý zvrátil hodnoty rodiny, je exces a asi aj posledné štádium pred zrútením určitého typu spoločnosti. V kontexte tohto ja nerozumiem, prečo posilňujete socializmus vo vedomí ľudí. Prečo upínate ich pohľad na štát napríklad novelou Zákonníka práce. Sme sa tu o tom bavili, že najhorší možný signál, aký vláda môže vyslať dovnútra, ale hlavne do sveta v tomto prípade, je novelizovať Zákonník práce v protismere. V absolútnom protismere. Keby sme si predstavili, že sedíte na tridsiatom siedmom poschodí v Chicagu alebo Hongkongu, teraz analyzujete, že niekde je krajina v strednej Európe, ktorá mení a posilňuje v tejto dobe, áno, je to pravdou, však to je v poriadku, posilňujete postavenia zamestnancov, tak ten človek, ktorý by teoreticky rozmýšľal nad nejakou iniciatívou, mávne rukou, poďme ďalej, tých krajín je dosť. Keby sme si dali takú porovnávaciu štúdiu, že sedíte, stále v tom príklade zostanem, že sedíte niekde na tom tridsiatom siedmom – tridsiatom šiestom poschodí, analyzujete Slovensko a poviete si, nuž, poďme. Malá krajina, pol milióna ľudí na hrane chudoby s obrovskými problémami, horúci juh a ešte aj vláda, ktorá je schopná v tejto dobe ísť v protismere. No, kto by tam šiel, všakže? A ten, kto tu je, kto by nerozmýšľal nad tým, že by prípadne aj odišiel? Častokrát sú tie investície, ono sa tak hovorí, že dobrý investor je ten, ktorý vie byť do hodiny na letisku. To sa tak chodilo investovať do Afriky. Tam bol základný úspech do hodiny na letisku. Čiže aj tu máme, teraz tu povedať pravdu, investorov, ktorí do dvoch týždňov vedia byť preč. Takže nepokúšajme, aby nám to neodskúšali, že to naozaj funguje.